पाएं अपने शहर की ताज़ा ख़बरें और फ्री ई-पेपरडाउनलोड करें
हर्षवर्धन राणे की रॉयल एनफील्ड बिक गई है और उन पैसों से 3 ऑक्सीजन कंसन्ट्रेटर भी हैदराबाद पहुंच गए हैं। कुछ दिन पहले ही हर्षवर्धन ने सोशल मीडिया पर इसे बेचकर कोरोना मरीजों के लिए ऑक्सीजन कंसन्ट्रेटर खरीदने की इच्छा जाहिर की थी। बुधवार को फाइनली उनकी बाइक को खरीददार मिला। बाकी के कंसन्ट्रेटर भी जल्द ही हैदराबाद पहुंचने वाले हैं।
आपकी मदद के बिना संभव नहीं था
हर्षवर्धन ने बाइक के फोटो के साथ लिखा- सोल्ड। वे आगे लिखते हैं- गुड न्यूज, आप सभी की महत्वपूर्ण मदद और ऑफर्स का शुक्रिया। 3 कंसन्ट्रेटर हैदराबाद पहुंच गए हैं। कुछ और आने वाले हैं। मैं यह सब आपके और इंस्टाग्राम के सपोर्ट के बिना नहीं कर सकता था।अक्टूबर 2020 में हर्षवर्धन राणे भी कोरोना का शिकार हो चुके हैं। उन्हें कोरोना संक्रमण के चलते आईसीयू में एडमिट किया गया था और वे 4 दिनों तक ऑक्सीजन के सपोर्ट पर रहे थेl
श्वेता ने पेंटिंग की नीलामी रखी
हर्षवर्धन राणे अकेले सितारे नहीं हैं जो मौजूदा हाल में अपने सामर्थ्य अनुसार मदद कर रहे हैं। इससे पहले कन्नड़ एक्टर अर्जुन गौड़ा भी एम्बुलेंस ड्राइवर बनकर कोविड मरीजों को हॉस्पिटल पहुंचाने का काम कर रहे हैं। मददगार सितारों में सोनू सूद, अक्षय कुमार ट्विंकल खन्ना, भूमि पेडणेकर, गुरमीत चौधरी के नाम भी शामिल हैं। श्वेता बसु प्रसाद ने अपनी ही बनाई पेंटिंग की नीलामी 60 हजार के रेट से शुरू की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn